Սիրիայի քրդեր, Թուրքիայի քրդեր – Ռուսաստանը Թուրքիայի դեմ սկսեց հմտորեն կիրառել հատկապես Սիրիայի քրդերի խաղաքարտը, ինչը շատ զգայուն թեմա էր քրդական հոծ բնակչություն ունեցող Թուրքիայի համար։ 2015թ. դեկտեմբերի սկզբին թուրքական մամուլը գրեց, որ Ռուսաստանի ռազմական-տրանսպորտային ինքնաթիռն օդապարիկների օգնությամբ Հալեպից հյուսիս ընկած Շեյխ Մաքսուդ շրջանում 5 տոննա զենք-զինամթերք է նետել Սիրիայի քրդերի «Դեմոկրատական միություն» կուսակցության (PYD) ռազմական թև YPG-ի դեմ (Ժողովրդի ինքնապաշտպանության ուժեր), որն օրեր առաջ ռուսական ավիացիայի աջակցությամբ սկսել էր Ազեզ-Ջերաբլուս շրջանում հարվածել ԻՊ-ին[84]։